《秋霁 泛舟西湖，薄暮坐湖心亭待月》
清代·龚翔麟

买酒西泠，正萧萧雨歇，白羽风净。别浦喧禽，长堤无柳，六桥空带烟暝。

采菱歌静。划波又见挐鱼艇。但目极、南北、两峰斜照乱鸿影。

湖心亭子，游屐都归，留与吾曹夜凉饮。谢多情、纤阿放彩，鸳鸯露宿不知冷。

半被朗吟惊乍醒。梦梁堪忆，红蕖种满方塘，月中香远，一奁秋锦。

作者简介：龚翔麟（1658—1733）清代藏书家、文学家。字天石，号蘅圃，又号稼村，晚号田居，浙江仁和（今杭州）人。康熙二十年中顺天乡试乙榜。由工部主事累迁御史，有直声，致仕归。工词，与朱彝尊等合称浙西六家，著有《田居诗稿》、《红藕庄词》。